148. löggjafarþing 2017–2018.

Þingskjal 87 — 73. mál.

Fyrirspurn

til sjávarútvegs- og landbúnaðarráðherra um samkeppni
í mjólkuriðnaði og stuðning við hann.

Frá Þorsteini Víglundssyni.

1.	Var lagt mat á væntanleg áhrif á samkeppni á dagvörumarkaði áður en lög nr. 85/2004, um breytingu á lögum nr. 99/1993, um framleiðslu, verðlagningu og sölu á búvörum, voru sett og mjólkuriðnaði veittar margvíslegar undanþágur frá samkeppnislögum?

2.	Hafa stjórnvöld lagt mat á áhrif þessara undanþágna eftir að lögin voru sett?

3.	Hvernig hefur innflutningur á mjólk og mjólkurafurðum þróast á sama tíma og hvert er umfang hans í hlutfalli við innlenda framleiðslu?

4.	Hvernig hefur verðþróun mjólkur og helstu mjólkurafurða verið á sama tíma? Óskað er sundurliðaðra upplýsinga um verðþróun mjólkur og helstu mjólkurafurða í samanburði við þróun:

a.	vísitölu neysluverðs án húsnæðis,

b.	verðs á matvöru almennt,

c.	verðs annarrar drykkjarvöru, þ.e. gosdrykkja, vatns og ávaxtasafa,

d.	verðs á kjötvöru,

e.	verðs á grænmeti?

5.	Hvernig hefur stuðningur við mjólkuriðnað þróast á gildistíma laga nr. 85/2004 sem hlutfall af stuðningi við landbúnað alls?

6.	Hvernig hafa greiðslur til bænda og afurðastöðva þróast á föstu verðlagi á sama tímabili? Óskað er eftir sundurliðun eftir tegundum greiðslna.

Skriflegt svar óskast.